## Pravilnik o određivanju područja stalnog međunarodnog zračnog graničnog prijelaza I. kategorije u Zračnoj luci Pula

### NN 88/2003 (28.5.2003.), Pravilnik o određivanju područja stalnog međunarodnog zračnog graničnog prijelaza I. kategorije u Zračnoj luci Pula

# MINISTARSTVO UNUTARNJIH POSLOVA

1093

Na
temelju članka 13. stavka 3. Zakona o nadzoru državne granice (»Narodne novine«
broj 34/95. – pročišćeni tekst), ministar unutarnjih poslova donosi

## PRAVILNIK

### o odreĐivanju podruČja stalnog meĐunarodnog zraČnog graniČnog prijelaza I. kategorije u ZraČnoj luci Pula

Članak
1.

Područje
stalnog međunarodnog graničnog prijelaza za me­đu­narodni zračni promet I.
kategorije Zračna luka Pula obuhvaća prostor koji se nalazi unutar aerodromskih
površina koje su zatvorene i određene aerodromskom ogradom, putničkom zgradom
Zračne luke Pula, starom putničkom zgradom i unutarnjom ogradom do spoja sa
žičanom ogradom Vojne baze Hrvatskog ratnog zrakoplovstva.

Područje
graničnog prijelaza obuhvaća prostor ograđen ogradom visine 2,10 m, koja se
proteže od juga prema sjeveru u dužini od 182 m od rulne staze do visine
parkirališta za autobuse gdje se spaja sa ogradom visine 2,10 m koja dijeli
LAND SIDE od AIR SIDE strane Zračne luke Pula i proteže se od istoka prema
zapadu u dužini od 156 m te spaja na istočni dio putničke (aerodromske) zgrade.
U putničkoj zgradi područje graničnog prijelaza obuhvaća:

a)
prostor za međunarodni dolazak putnika površine 1650 m2 u kojem se nalazi šest
kabina za graničnu kontrolu putnika na ulazu u Republiku Hrvatsku i jedna
kabina za izdavanje viza i graničnih propusnica, kao i uređaji i pultevi
potrebni za rad Carinske službe,

b)
prostor za međunarodni odlazak putnika površine 2400 m2 u kojem se nalaze četiri
kabine za graničnu kontrolu putnika na izlazu iz Republike Hrvatske. U prostoru
za međunarodni odlazak putnika nalaze se četiri GATE-a (izlaza) na platformu
Zračne luke. U sklopu prostora međunarodnog odlaska nalazi se i DUTY FREE SHOP
Zračne luke Pula,

c) službene prostorije policije i carine te

d) prostor za domaći odlazak i dolazak putnika
površine 300 m2.

Područje međunarodnog graničnog prijelaza obuhvaća i
prostor ograđen ogradom visine 2,10 m koja se od zapadnog dijela putničke
zgrade proteže od sjevera prema jugu u dužini od 217 m do objekta tzv. »stare
putničke zgrade« i nastavlja se od smjera istoka prema zapadu, na zid u
produžetku (koji zajedno sa starom putničkom zgradom i navedenom ogradom
fizički odvaja LAND SIDE i AIR SIDE stranu Zračne luke), do spoja sa žičanom
ogradom visine 2,10 m koja se proteže od juga prema sjeveru u dužini od 118 m,
do visine tehničko – skladišnog objekta. Kolni ulaz na navedenoj ogradi je
službeni ulaz za djelatnike HKZP-a, teh­ničkih službi i INA avio servisa i
nalazi se pod 24 satnim nadzorom zaštitarske službe Zračne luke Pula. U visini
tehničko – skladišnog objekta žičana ograda nastavlja protezanje u smjeru
zapada u duljini od 67 m do spoja s ogradom Vojne baze Hrvatskog ratnog
zrakoplovstva u visini objekta INA avio servisa.

Unutar područja graničnog prijelaza nalaze se objekti
vatrogasne i tehničke službe, Hrvatske kontrole leta, CARGO skladište i objekt
INA avio servisa.

Dužina
graničnog prijelaza iznosi 740 m, a ukupna površina 69000 m2.

Područje
graničnog prijelaza obuhvaća k.č. 651/8, 652/2, 652/3, 671/13, 673/1, 673/5,
673/6, 673/7 i 676 k.o. Valtura.

Članak
2.

Ovaj Pravilnik stupa na snagu osmog dana od dana
objave u »Narodnim novinama«.

Broj: 511-01-52-6885/45-03-218.
Zagreb, 9. svibnja 2003.

Ministar
**Šime Lučin**, v. r.

Pravilnik, NN 88/2003-1093